Afternoon Tactic – บล.เคเคเทรด
บริษัทหลักทรัพย์ เคเคเทรด สรุปทิศทางและแนวโน้มตลาดบ่ายนี้
22 ต.ค. 2558

คาดว่า SET แกว่งตัวในกรอบ 1,410-1,425 จุด Sideway trend
แนวโน้มตลาดช่วงบ่าย
ตลาดหุ้นไทยภาคเช้าปรับตัวลงเล็กน้อย เนื่องจากตลาดยังอยู่ใน ช่วงพักตัว หลังจากที่ปรับขึ้นมาก่อนหน้านี้ แต่เชื่อว่ายังมีโอกาสที่ดัชนีจะกลับมาปรับขึ้นได้อีกในช่วงต่อไป จากแรงซื้อของนักลงทุนสถาบัน และนักลงทุนต่างชาติ ที่จะมีกลับเข้ามาในไตรมาสนี้
** SET ครึ่งเช้าปิด 1,415.09 จุด ลบ 0.71 จุด มูลค่าการซื้อขาย 16,356 ล้านบาท **
ประเด็นข่าวสำคัญ
เมื่อวานประธานาธิบดีสีจิ้นผิงของจีนได้หารือกับนายกรัฐมนตรีคาเมรอนเรื่องข้อตกลงมูลค่า 4 หมื่นล้านปอนด์ (6.2 หมื่นล้านดอลลาร์) ที่บ้านพักของนายกรัฐมนตรีคาเมรอน และได้มีการลงนามในข้อตกลงนิวเคลียร์ด้วยบริษัทเจเนอรัล นิวเคลียร์ คอร์ปอเรชัน (CGN) ซึ่งเป็นบริษัทของรัฐบาลจีน จะเข้าถือหุ้น 1 ใน 3 ในโรงงานนิวเคลียร์ฮิงค์ลีย์ พอยท์ ซึ่งมีมูลค่า 1.8 หมื่นล้านปอนด์ (2.8 หมื่นล้านดอลลาร์) โดยโรงงานแห่งนี้อยู่ภายใต้การควบคุมของบริษัท EDF ของฝรั่งเศส โดยการลงทุนนี้ถือเป็นการลงทุนขนาดใหญ่ครั้งแรกของจีนในโรงงานนิวเคลียร์ของชาติตะวันตก จีนจะเข้าถือหุ้นขนาด 6 พันล้านปอนด์ในโครงการฮิงค์ลีย์ พอยท์นี้ ซึ่งตั้งอยู่ในมณฑลซอมเมอร์เซททางตะวันตกเฉียงใต้ของอังกฤษ โดยโรงงานนิวเคลียร์แห่งนี้จะถือเป็นแห่งแรกที่ได้รับการสร้างขึ้นในสหภาพยุโรป (อียู) นับตั้งแต่เกิดเหตุภัยพิบัตินิวเคลียร์ที่เมืองฟุกุชิมะของญี่ปุ่นในปี 2011 และจะถือเป็นโรงงานนิวเคลียร์แห่งแรกที่ได้รับการสร้างขึ้นในอังกฤษนับตั้งแต่ปี 1995 เป็นต้นมา
กรอบทางเทคนิค
SET คาดว่า SET จะมีแนวโน้มแกว่งตัวในกรอบ 1,410-1,425 จุด Sideway trend
SET 50 FUTURES S50Z15 คาดว่าดัชนีจะมีแนวโน้มแกว่งตัวในกรอบ 908-930 จุด ถ้าดัชนียืนเหนือ 905 จุด แนะนา ถือ long
GOLD FUTURES GFZ15 คาดว่าราคาจะมีแนวโน้มแกว่งตัวในกรอบ 19,700-19,900 บาท Sideway trend
หุ้นเด่นทางเทคนิค
SAMCO ราคาปิด 4.44 บาท ตัดขาดทุน 4.30 บาท แนวรับ 4.40 บาท แนวต้าน 4.60 บาท
TFD ราคาปิด 3.10 บาท ตัดขาดทุน 2.98 .บาท แนวรับ 3.06 บาท แนวต้าน 3.26 บาท